DA Den Europæiske Unions Tidende L 166/31

RÅDETS DIREKTIV 2008/59/EF

af 12. juni 2008

om tilpasning af Europa-Parlamentets og Rådets direktiv 2006/87/EF om fastsættelse af tekniske forskrifter for fartøjer på indre vandveje på grund af Bulgariens og Rumæniens tiltrædelse

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til tiltrædelsesakten af 2005, særlig artikel 56,

under henvisning til forslag fra Kommissionen og

ud fra følgende betragtninger:

(1) Artikel 56 i tiltrædelsesakten fastsætter, at hvis en retsakt, der er vedtaget af Rådet før tiltrædelsen, kræver tilpasning på grund af tiltrædelsen, og de nødvendige tilpasninger ikke er indeholdt i tiltrædelsesakten eller bilagene dertil, vedtager Rådet de fornødne retsakter.

(2) Europa-Parlamentets og Rådets direktiv 2006/87/EF af 12. december 2006 om fastsættelse af tekniske forskrifter for fartøjer på indre vandveje (1) blev vedtaget inden Bulgariens og Rumæniens tiltrædelse af Den Europæiske Union, og kræver tilpasning på grund af tiltrædelsen.

(3) Direktiv 2006/87/EF bør derfor ændres i overensstemmelse hermed.

(4) I overensstemmelse med punkt 34 i den interinstitutionelle aftale om bedre lovgivning tilskyndes medlemsstaterne til, både i egen og Fællesskabets interesse, at udarbejde og offentliggøre deres egne oversigter, der så vidt muligt viser overensstemmelse mellem dette direktiv og gennemførelsesforanstaltningerne (2) —

UDSTEDT FØLGENDE DIREKTIV:

Artikel 1

I direktiv 2006/87/EF foretages følgende ændringer:

1) I bilag I foretages følgende ændringer: a) i kapitel 2, zone 3: i) indsættes følgende mellem afsnittet om Kongeriget Belgien og afsnittet om Den Tjekkiske Republik »Republikken Bulgarien Donau: fra flodkilometer 845,650 til 374,100« ii) indsættes følgende mellem afsnittet om Republikken Polen og afsnittet om Den Slovakiske Republik: »Rumænien Donau: fra den serbisk-rumænske grænse (km 1 075) til Sortehavet ad Sulinakanalen Donau–Sortehavskanalen (en strækning på 64,410 km): fra sammenløbet med Donau ved km 299,300 på Donau ved Cernavodă (km 64,410 på kanalen) til Constanta Syd–Agigeahavnen (km 0 på kanalen) Poarta Albă–Midia Năvodarikanalen (en strækning på 34,600 km): fra sammenløbet med Donau–Sortehavskanalen ved km 29,410 ved Poarta Albă (km 27,500 på kanalen) til Midiahavnen (km 0 på kanalen)«. b) i kapitel 3, zone 4, indsættes følgende mellem afsnittet om Republikken Polen og afsnittet om Den Slovakiske Republik: »Rumænien Alle andre vandveje, der ikke er nævnt under zone 3«.

2) I bilag IX foretages følgende ændringer: a) i del I, kapitel 4, artikel 4.05: i) indsættes følgende mellem Danmark og Polen: »19 = Rumænien« ii) indsættes følgende mellem Letland og Litauen: »34 = Bulgarien«. b) i del III, kapitel 1, artikel 1.06: i) indsættes følgende mellem Danmark og Polen: »19 = Rumænien« ii) indsættes følgende mellem Letland og Litauen: »34 = Bulgarien«. c) i del IV, kapitel 1, artikel 1.06: i) indsættes følgende mellem Danmark og Polen: »19 = Rumænien« ii) indsættes følgende mellem Letland og Litauen: »34 = Bulgarien«.

Artikel 2

1. Medlemsstater, der har indre vandveje som nævnt i artikel 1, stk. 1, i direktiv 2006/87/EF, sætter de nødvendige love og administrative bestemmelser i kraft for at efterkomme dette direktiv med virkning fra den 30. december 2008. De tilsender straks Kommissionen disse bestemmelser samt en sammenligningstabel over disse bestemmelser og nærværende direktiv.

Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Luxembourg, den 12. juni 2008. På Rådets vegne A. VIZJAK Formand

(1) EUT L 389 af 30.12.2006, s. 1. Ændret ved direktiv 2006/137/EF (EUT L 389 af 30.12.2006, s. 261).

(2) EUT C 321 af 31.12.2003, s. 1.